
                       GRAD ZAGREB
GRADSKA ČETVRT TREŠNJEVKA - SJEVER
          Vijeće Mjesnog odbora „Nikola Tesla“

KLASA: 026-02/21-002/861
URBROJ: 251-06-11-1605-8
Zagreb, 25. lipnja 2021.

Z A P I S N I K

s  konstituirajuće sjednice Vijeća Mjesnog odbora „Nikola Tesla“,  održane dana 25. lipnja 2021. (petak) s početkom u 10.00 sati, u dvorani 214, Područni ured Trešnjevka, Park Stara Trešnjevka 2.

Nazočni članovi Vijeća Mjesnog odbora: Luka Majić, Luka Kamenečki, Vanja Spirin, Margareta Čotić, Hrvoje Vraneš i Ivan Žanić
Nenazočan član Mjesnog odbora: Dario Dedić

Vijeće Gradske četvrti Trešnjevka – sjever: predsjednik Roman Karaturović

Gradski ured za mjesnu samoupravu Područni odsjek Trešnjevka – sjever: Antonietta Gretić – voditeljica Područnog odsjeka, Barbara Šarić,viša stručna referentica.

Voditeljica Antonietta Gretić, pozdravila je nazočne, čestitala članovima Vijeća na izbornim rezultatima te pozvala da odaju počast Domovini i minutom šutnje počast svim palim hrvatskim braniteljima i civilnim žrtvama Domovinskog rata.
Voditeljica Antonietta Gretić ističe da će konstituiranjem Vijeća Mjesnog odbora „Nikola Tesla“ započet rad četvrtog saziva ovoga Vijeća. Tijekom prethodnih dvanaest godina tri su saziva Vijeća utrla put onima koji danas stupaju na dužnost. Dodaje da su gradske četvrti i njihova vijeća u Gradu Zagrebu danas afirmirana i nezaobilazna činjenica i vrijednost.
Nadalje, ističe da je za konstituiranje Vijeća  Mjesnog odbora „Nikola Tesla“ potrebna  nazočnost većine od ukupno 7 članova  Vijeća. Evidentiranjem članova na ulazu utvrđeno je da je nazočno 6 od ukupno 7 članova Vijeća i da  su ispunjeni uvjeti za konstituiranje Vijeća Mjesnog odbora „Nikola Tesla“.


Voditeljica predlaže 
D n e v n i   r e d :

             1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
                   Mjesnog odbora „Nikola Tesla“ s prijedlogom za verifikaciju mandata članovima
                   Vijeća – donošenje zaključaka 
             3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
             6.   Pitanja i prijedlozi.

koji je JEDNOGLASNO prihvaćen.


	
Voditeljica dodaje da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. Na temelju uvida u službene rezultate izbora članova Vijeća Mjesnog odbora „Nikola Tesla“ konstatira  da je najviše glasova dobila kandidacijska lista: MOŽEMO!- POLITIČKA PLATFORMA  - ZAGREB JE NAŠ! NOVA LJEVICA – NL - ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, te da je prva izabrana članica Vijeća na toj listi gospođa Gabrijela Ivanov.
Budući da je prva izabrana članica Vijeća stavila svoj mandat u mirovanje, sjednicu će do izbora predsjednika Vijeća voditi drugi član Vijeća izabran na istoj kandidacijskoj listi, gospodin Luka Kamenečki.
Prema tome, gospodin Luka Kamenečki nastavit će predsjedati sjednicom Vijeća Mjesnog odbora „Nikola Tesla“.


Ad. 1. Osnivanje i izbor članova Mandatnog povjerenstva

Predsjedavajući Luka Kamenečki pozdravlja nazočne i konstatira da je radi nastavka daljnjeg rada u skladu s odredbama Poslovnika o radu Vijeća potrebno osnovati Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.
Luka Kamenečki predlaže za predsjednika Mandatnog povjerenstva Vanju Spirina, a za članove Ivana Žanića  i Hrvoja Vraneša.
Predsjedavajući otvara raspravu o prijedlogu zaključka, istu zaključuje i stavlja na glasovanje prijedlog zaključka o osnivanju i izboru članova Mandatnog povjerenstva.

Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K
(u privitku zapisnika)

Luka Kamenečki  moli Mandatno povjerenstvo da se povuče i pripremi Izvješće o provedenim izborima za članove Vijeća Mjesnog odbora „Nikola Tesla“ s prijedlogom za verifikaciju mandata članovima Vijeća, te predlaže stanku od 5 minuta.

Ad. 2. Izvješće Mandatnog povjerenstva o provedenim izborima za članove Vijeća Mjesnog odbora „Nikola Tesla“ s prijedlogom za verifikaciju mandata članovima Vijeća - donošenje zaključka

Nakon stanke, predsjedavajući daje riječ predsjedniku Mandatnog povjerenstva  Vanji Spirinu da pročita Izvješće. Vanja Spirin čita Izvješće.
Predsjedavajući otvara raspravu o Izvješću Mandatnog povjerenstva, zaključuje raspravu, te  predlaže donošenje  Zaključka o prihvaćanju Izvješća mandatnog povjerenstva o provedenim izborima za članove Vijeća Mjesnog odbora „Nikola Tesla“ i verifikaciji mandata članovima Vijeća, koji stavlja na glasovanje.

Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K
(u privitku zapisnika)




Ad. 3.  Polaganje prisege članova Vijeća

Predsjedavajući napominje članovima Vijeća da su verifikacijom mandata postali punopravni članovi Vijeća, te ih poziva da to potvrde davanjem prisege. Pročitao je tekst prisege i zamolio je članove Vijeća da nakon poziva ustanu i izgovore riječ „PRISEŽEM“.
Nakon prisege  članovi Vijeća predali su potpisani tekst prisege djelatnicima Gradskog ureda za mjesnu samoupravu. 
Predsjedavajući je članovima Vijeća Mjesnog odbora, čiji su mandati verificirani, čestitao na izboru i zaželjeo im mnogo uspjeha u radu.

Ad. 4. Izbor predsjednika Vijeća 

Predsjedavajući ističe da sukladno članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Prijedlog kandidata za predsjednika Vijeća Mjesnog odbora „Nikola Tesla“ podnijeli su: 
Luka Majić, Vanja Spirin i Luka Kamenečki, koji predlažu Margaretu Čotić.    
Predsjedavajući pita ima li i drugih prijedloga, te utvrđuje da nema drugih prijedloga, te otvara raspravu i istu zaključuje.
Budući da su se odlučili za javno glasovanje, Luka Kamenečki podsjeća da je za izbor potrebna većina glasova svih članova Vijeća.
Predsjedavajuća daje prijedlog na glasovanje.

Vijeće Mjesnog odbora „Nikola Tesla“ JEDNOGLASNO  donosi

Z A K LJ U Č A K
         (u privitku zapisnika)

Ad. 5. Izbor potpredsjednika Vijeća

Novoizabrana  predsjednica Margareta Čotić ukratko se predstavlja i zahvaljuje  na ukazanom joj povjerenju izborom za predsjednicu Vijeća. 
Napominje da se izbor potpredsjednika Vijeća obavlja na isti način kao i izbor predsjednika Vijeća, i pita ima li prijedloga.
Prijedlog kandidata za potpredsjednika Vijeća Mjesnog odbora „Nikola Tesla“ podnijeli su: Margareta Čotić, Vanja Spirin i Luka Majić, koje predlažu Luku Kamenečkog.
Predsjednica  pita ima li i drugih prijedloga, te utvrđuje da nema drugih prijedloga, te otvara raspravu, istu zaključuje.
Budući sa su se odlučili za javno glasovanje, Margareta Čotić podsjeća da je za izbor potrebna većina glasova svih članova Vijeća.
Predsjednica daje prijedlog na glasovanje.

Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
(u privitku zapisnika)







Ad.  6.  Razno

Predsjednik Vijeća Gradske četvrti Trešnjevka – sjever Roman Karaturović, čestitao je članovima Vijeća Mjesnog odbora „Nikola Tesla“ i poželio im uspjeh u radu u ovom mandatu.

Kako nije bilo pitanja i prijedloga predsjednica je zaključila sjednicu.

Sjednica je završila u 10.30 sati.



    ZABILJEŽILA                                                                           Predsjednica Mjesnog odbora
    Barbara Šarić                                                                                           „Nikola Tesla“

